Kvinden forsvandt mandag aften klokken 19.30 ved Nr. Lyngby tæt på Løkken. - Vi har søgt efter hende hele aftenen og natten og her klokken 5 i morges finder vi hende, siger vagtchef Karsten Kristensen. Kvinden blev fundet på Vittrup Hedevej. Hun lå på en mark i et vådområde. Hun var godt afkølet men i live, så nu er hun på sygehuset til tjek, siger vagtchefen. Det var en hundepatrulje, der fandt kvinden efter politiet havde fået et tip fra en, der havde set en kvinde i området, der kunne passe på beskrivelsen.
Den 77-årige tyske kvinde blev tidligt tirsdag morgen fundet i live.